
	Kārtība, kādā dokumentu izslēdz no nacionālā dokumentārā mantojuma


	
	

	
	

	Izdoti saskaņā ar Valsts pārvaldes iekārtas likuma 72. panta pirmās daļas 2. punktu un Arhīvu likuma 14.panta trešo daļu




. Vispārīgie jautājumi

1. Latvijas Nacionālā arhīva  noteikumi “Kārtība, kādā dokumentu izslēdz no nacionālā dokumentārā mantojuma”(turpmāk – Kārtība) nosaka kārtību, kādā Latvijas Nacionālajā arhīvā (turpmāk – LNA) tiek pieņemts lēmums par dokumenta izslēgšanu no nacionālā dokumentārā mantojuma.
2. Saskaņā ar Arhīvu likuma 14. panta pirmo daļu nacionālā dokumentārā mantojuma dokumenti ir:
2.1. Latvijas Nacionālajā arhīvā uzkrātie dokumenti ar arhīvisko vērtību (ilgstoši un pastāvīgi glabājamie dokumenti);
2.2. institūciju uzkrātie pastāvīgi glabājamie dokumenti ar arhīvisko vērtību (institūcijas pastāvīgi glabājamie dokumenti);
2.3. privātie dokumenti ar arhīvisko vērtību, ja tie iekļauti nacionālajā dokumentārajā mantojumā saskaņā ar pušu noslēgto līgumu;
2.4. no ārvalstīm iegūtie dokumenti ar arhīvisko vērtību vai apliecinātas to kopijas.
3. Nacionālā dokumentārā mantojuma dokumenti nav institūciju īslaicīgi glabājamie dokumenti un ilgstoši glabājamie dokumenti, kas nav nodoti valsts glabāšanā Latvijas Nacionālajā arhīvā. Šajā punktā minētajiem dokumentiem Kārtība nav piemērojama.
4. No nacionālā dokumentārā mantojuma var izslēgt dokumentu, kas ir uzskaitīts un aprakstīts kā atsevišķa glabājamā vienība – fiziski norobežots dokuments vai dokumentu grupa ar atsevišķu uzskaites numuru arhīva uzziņu sistēmā un nacionālā dokumentārā mantojuma reģistrā
5. Lēmumu par dokumenta izslēgšanu no nacionālā dokumentārā mantojuma vai atteikumu izslēgt dokumentu no nacionālā dokumentārā mantojuma pieņem LNA direktors, izvērtējot LNA direktora izveidotās komisijas (turpmāk – komisija) atzinumu dokumenta izslēgšanai no nacionālā dokumentārā mantojuma.
6. Dokumentu apritei atzinuma un lēmuma izstrādāšanai un pieņemšanai dokumenta izslēgšanai no nacionālā dokumentārā mantojuma vai atteikumam izmanto Vienoto valsts arhīvu informācijas sistēmu (turpmāk – VVAIS).
 
I. Dokumenta izslēgšanas iemesli un pamatojošie dokumenti
7. Iemesli, kas var būt par pamatu dokumenta izslēgšanai no nacionālā dokumentārā mantojuma:
7.1. dokuments ir gājis bojā vai zudis (Arhīvu likuma 14. panta trešās daļas 1. punkts);
7.2. dokumentam ir būtiski bojājumi un to nav iespējams atjaunot vai izmantot (Arhīvu likuma 14. panta trešās daļas 2. punkts);
7.3. atrasti vairāki dokumenta eksemplāri (Arhīvu likuma 14. panta trešās daļas 3. punkts);
7.4. beidzies dokumenta(-u) glabāšanas termiņš (Arhīvu likuma 14. panta trešās daļas 3. punkts);
7.5. izvērtēšanas rezultātā ir secināts, ka dokuments zaudējis arhīvisko vērtību (Arhīvu likuma 14. panta trešās daļas 4. punkts);
7.6. privātā dokumenta īpašnieks atsavina sev piederošu privāto dokumentu (Arhīvu likuma 14. panta trešās daļas 5. punkts) un Latvijas Nacionālais arhīvs neizmanto pirmpirkuma tiesības uz atsavināmo dokumentu (papildus sk. Arhīvu likuma 15. panta piekto daļu);
7.7. beidzies privātā dokumenta īpašnieka un Latvijas Nacionālā arhīva noslēgtā līguma termiņš (Arhīvu likuma 14. panta trešās daļas 5. punkts);
7.8. konstatēts, ka dokuments ir iegūts prettiesiskā ceļā (Arhīvu likuma 14. panta trešās daļas 6. punkts).
8. Ja dokuments ir gājis bojā vai dokumentam ir būtiski bojājumi un to nav iespējams atjaunot vai izmantot, iesniegumam dokumenta izslēgšanai no nacionālā dokumentārā mantojuma (turpmāk – iesniegums) pievieno:
8.1. aktu par dokumenta bojāeju vai neglābjami bojāta dokumenta stāvokli (skatīt Ministru kabineta 2024. gada 7. maija noteikumu Nr. 282 “Dokumentu un arhīvu pārvaldības noteikumi” (turpmāk – Dokumentu un arhīvu pārvaldības noteikumi) 133. punktu un 10. pielikumu); 
8.2. aktu par negadījumu dokumenta glabāšanas vietā (kompetentā dienesta akts, par to, ka dokuments ir gājis bojā vai ir neglābjami bojāts ugunsgrēkā, applūšanā vai citā negadījumā);
8.3. LNA Dokumentu preventīvās saglabāšanas departamenta atzinumu par dokumenta atjaunošanas iespējām.
9. Ja dokuments ir zudis un to nav izdevies atrast, pārbaudot visas iespējamās versijas, iesniegumam pievieno:
9.1. aktu par meklēšanas rezultātā neatrastu dokumentu (tajā norāda attiecīgo dokumentu, iespējamos zuduma iemeslus, kā arī citus dokumentus, kuri daļēji var kompensēt zudušā dokumenta informāciju, skatīt Dokumentu un arhīvu pārvaldības noteikumu 130. punktu un 8. pielikumu);
9.2. aktu par dokumenta meklēšanas izbeigšanu (tajā apkopo dokumenta meklēšanas rezultātus, skatīt Dokumentu un arhīvu pārvaldības noteikumu 131. punktu un 9. pielikumu).
10. [bookmark: p-394706][bookmark: p6]Ja pēc dokumenta izvērtēšanas secināts, ka dokuments nav tālāk glabājams, jo ir zaudējis arhīvisko vērtību, atrasti vairāki dokumenta eksemplāri vai ir beidzies dokumenta glabāšanas termiņš, iesniegumam pievieno aktu par dokumenta atlasi iznīcināšanai (skatīt Dokumentu un arhīvu pārvaldības noteikumu 104.-105. punktu un  5. pielikumu).
11. [bookmark: p-1123176][bookmark: p6_1]Ja konstatēts, ka dokuments ir iegūts prettiesiskā ceļā, iesniegumam pievieno informāciju no publiski pieejamo zagtu kultūras priekšmetu reģistra (sk. https://www.ic.iem.gov.lv/lv/pakalpojumi/kulturas-objekta-statusa-noteiksana) vai tiesību aizsardzības iestādes lēmuma izrakstu vai izziņu, vai tiesas nolēmuma izrakstu, kas pamato iesniegumā norādītās ziņas.
12. Ja privāta dokumenta īpašnieks atsavina sev piederošu privāto dokumentu un LNA neizmanto pirmpirkuma tiesības uz atsavināmo dokumentu, privātā dokumenta īpašnieks iesniegumam pievieno dokumentu, kas apliecina privātā dokumenta atsavināšanu. Šādā gadījumā LNA ir tiesības izgatavot dokumenta kopiju.
13. [bookmark: p-394708][bookmark: p8]Ja beidzies privāta dokumenta īpašnieka un LNA noslēgtā līguma termiņš par privāta dokumenta iekļaušanu nacionālajā dokumentārajā mantojumā, privātā dokumenta īpašnieks iesniedz iesniegumu (norāda tikai izslēgšanas iemeslu), līgums nav jāpievieno.

II. Iesnieguma iesniegšana un tā iesniegšana LNA virzība izskatīšanai un izvērtēšana

14. Lai dokumentu izslēgtu no nacionālā dokumentārā mantojuma, Latvijas Nacionālā arhīva struktūrvienība, institūcija vai privātā dokumenta īpašnieks, institūcijas vai privātā dokumenta īpašnieka pilnvarotā persona (turpmāk – iesniedzējs) Latvijas Nacionālā arhīva direktoram iesniedz:
14.1. iesniegumu, kurā norāda izslēgšanas iemeslu un pamatojumu atbilstoši Arhīvu likuma 14. panta trešajai daļai;
14.2. izslēgšanas pamatojuma dokumentus atbilstoši izslēgšanas iemeslam.
15. Iesnieguma izstrādāšanai izmanto LNA izstrādāto iesnieguma veidlapu (pielikums) vai to iesniedz brīvā formā, iesniegumā norādot:
15.1. dokumenta rekvizītus atbilstoši dokumentu izstrādāšanas un noformēšanas prasībām;
15.2. dokumenta izslēgšanas iemeslu un pamatojumu izslēgšanai atbilstoši izslēgšanas iemeslam;
15.3. par izslēdzamo dokumentu norāda:
15.3.1. institūcijas arhīva fonda  vai privāta arhīva nosaukums, kā arī fonda numurs (ja ir),
15.3.2. uzskaites saraksta numuru,
15.3.3. glabājamās vienības numuru,
15.3.4. glabājamās vienības nosaukumu;
15.4. dokumenta glabāšanas vietu (adresi);
15.5. par dokumenta glabāšanu atbildīgās personas amatu, vārdu, uzvārdu, tālruņa numuru un e-pasta adresi;
15.6. apliecinājumu, ka iesniegumā un tam pievienotajos dokumentos norādītā informācija ir patiesa.
16. Iesnieguma pielikumā pievieno dokumenta izslēgšanu pamatojošos dokumentus atbilstoši izslēgšanas iemeslam, kas nav iesniegti Latvijas Nacionālajā arhīva iepriekš.
17. Iesniegumu iesniedz elektroniski elektroniskā dokumenta veidā, kas parakstīts ar drošu elektronisko parakstu, kas satur laika zīmogu. Var būt izņēmuma gadījumi, kad iesniegumu iesniedz papīra formāta, ja iesniedzējs ir privātpersona un nav pamatotas iespējas iesniegt iesniegumu elektroniski.

IV. Iesnieguma izskatīšana LNA

18. Saņemto iesniegumu LNA izskata un lēmumu pieņem viena mēneša laikā.
19. Saņemot iesniegumu LNA, to nodod izskatīšanai komisijai:
19.1. Dokumentu un arhīvu pārvaldības ekspertu komisija un tās apakškomisijas izskata:
19.1.1. institūciju un privātpersonu iesniegumus dokumentu izslēgšanai no nacionālā dokumentārā mantojuma.
19.1.2.  LNA struktūrvienību iesniegumus, ja izslēgšanas iemesls pamatots ar Arhīvu likuma 14. panta trešās daļas 3. vai 4. punktu (atrasti vairāki dokumenta eksemplāri, beidzies dokumenta(-u) glabāšanas termiņš, izvērtēšanas rezultātā ir secināts, ka dokuments zaudējis arhīvisko vērtību);
19.2. Latvijas Nacionāla arhīva dokumentu uzskaites aktualizācijas komisija izskata pārējos LNA struktūrvienību iesniegumus dokumentu izslēgšanai no nacionālā dokumentārā mantojuma.
20. Komisija izskata un izvērtē iesniegumu, izvērtējot:
20.1. vai iesniegtajam iesniegumam ir juridisks spēks;
20.2.  un iesniegumā norādītas visa nepieciešamā informācija lēmuma pieņemšanai (sk. Kārtības 15. punktu);
20.3. vai norādīts dokumenta izslēgšanas iemesls ir atbilstošs Arhīvu likuma 14. panta trešajā daļā noteiktajiem iemesliem (sk. Kārtības 7. punktu);
20.4. vai iesniegumam ir pievienoti (vai ir jau LNA rīcībā) izslēgšanas iemeslam atbilstošie pamatojuma dokumenti. Vai pamatojuma dokumenti atbilst attiecīgo normatīvo aktu prasībām (piemēram, Dokumentu un arhīvu pārvaldības noteikumi, sk. Kārtības 8.-13. punktu).
21. Komisija sniedz savu atzinumu dokumenta izslēgšanai no nacionālā dokumentārā mantojuma.
22. Ja iesniegums un pievienotie dokumenti nav atbilstoši normatīvo aktu prasībām, tad komisija atzinumā norāda neatbilstības un tiesību normu pamatojumus neatbilstībām un sagatavo LNA direktora lēmuma projektu par atteikumu izslēgt dokumentu no nacionālā dokumentārā mantojuma.
23. Ja iesniegums un pievienotie dokumenti nav atbilstoši normatīvo aktu prasībām, tad komisija atzinumā apraksta izslēgšanas iemeslu un tā pamatojumu un sagatavo LNA direktora lēmuma projektu par atteikumu izslēgt dokumentu no nacionālā dokumentārā mantojuma.
24.   LNA direktora lēmuma projektā:
24.1. ievaddaļā – norāda iesniedzēju, kuram lēmums adresēts un apraksta saņemto iesniegumu, norāda informāciju par izslēdzamo dokumentu, izslēgšanas iemeslu un izslēgšanas iemeslu pamatojošos dokumentus;
24.2. faktu konstatējumā – norāda lietas būtību, izvērtējumu par atbilstību un iesniedzēja pārstāvju izteiktos viedokļus un argumentus;
24.3. pamatojuma daļā – norāda atbilstošu pamatojumu, kas tiek balstīts uz ārējām tiesību normām (attiecīgā ārējā normatīvā akta pantu, tā daļu, punktu vai apakšpunktu),   lēmuma aprakstošajā daļā konstatēto lietas tiesisko un faktisko apstākļu, pierādījumu un iesniedzēja viedokļu analīzi; 
24.4. secinājumā (lēmuma daļā) – atzīt  dokumentu par atbilstošu izslēgšanai no nacionālā dokumentārā mantojuma vai atteikt izslēgt dokumentu no nacionālā dokumentārā mantojuma. 
25. LNA direktora lēmuma projekta izstrādei standarta situācijās izmanto paraugus lēmumam par dokumenta izslēgšanu no nacionālā dokumentārā mantojuma un lēmumam par atteikumu izslēgt dokumentu no nacionālā dokumentārā mantojuma, ja tādi ir izstrādāti.

VI. Noslēguma jautājumi

26. Kārtība stājas spēkā tās parakstīšanas dienā.
27. Līdz Kārtība spēkā stāšanās dienai iesniegtos iesniegumus  dokumentu izslēgšanai no nacionālā dokumentārā mantojuma izskata atbilstoši kārtībai, kas noteikta Ministru kabineta 2011. gada 17. maija noteikumos Nr. 374 “Noteikumi par dokumenta izslēgšanu no nacionālā dokumentārā mantojuma”, bet lēmumu pamatojumā norāda Arhīvu likuma 14. panta trešās daļas attiecīgo punktu. 




	Direktore
	
	       M.Sprūdža




	 Vija Ozola

